Ястия със сьомга — Gotvacha.com
Сьомгата е навлязла като продукт у нас сравнително късно, като дори и днес тя се намира малко по-рядко и се предлага на по-висока цена. Причината за това е географската отдалеченост на местата, където тя се развъжда, както и сравнително малката ѝ трайност докато достигне до потребителите у нас.
Приготвянето на ястия със сьомга не е нещо, в което българинът се чувства в свои води, тъй като тази риба е сравнително по-малко позната тук. Разнообразието от начини, обаче, по които тя може да се сготви е просто огромно. Супи, салати, основни ястия и всичко това в стотици вариации. Тъй като това е риба с по-слаб вкус, тя може да се сготви с доста широко разнообразие от продукти и върви прекрасно с всякакви гарнитури.
Ястията с тази вкусна риба са истинско съкровище за любителите на диетичното хранене. Голямото количествои протеини се съчетава с полезни за здравето мазнини, които обаче, не могат да се натрупат под формата на мастни депа, а просто правят кочата и косата по-здрави и лъскави.
Ползите на ястията със сьомга са много големи и за съдечно-съдовата система, която може да се поддържа в отлично състояние с този вкусен продукт, особено ако се добави и прилично количество богати на витамини зеленчуци.
Колкото и да сме претенциозни към нещата, които консумираме, трудно можем да намерим някакъв недостатък на ястията със сьомга. Тук може би основният минус е по-високата цена на този продукт.
Ако това, обаче, не ви притеснява, можете смело да си хапвате, без да се тревожите, че ще има каквито и да било негативи за здравето ви. Ако пък не обичате да усещате мирис на риба, но все пак искате да си похапвате, тогава има решение.
В търговската мрежа се предлагат пликчета, в които можете да сготвите рибата така, че тя да бъде дори още по-вкусна и сочна, но без да се усеща в помещението, че сте приготвяли каквото и да било.
Кекс с лимонада и 4 яйца
Лесна баница с готови кори, сирене и яйца